R A T I 0. 43 



meritus Ds. MATTHYSEN artem donavit; excogitavit ille vincturam gypso 

 liquefacto imbutam, cuius de praestantia non solum in patria nostra, sed 

 inter omnes ubique doctiores convenit. Neque inde de MATTHYSENII nie- 

 rito vel tantillum detrahitur, quod -vir clarissimus PIROGOFP laudem illi 

 debitam sihi conatus est vindicare ; manet MATTHYSENIO inventae novae 

 rationis laus , quam immerito illi eripere annititur qui novi nil introduxit , 

 sed mutavit tantummodo, in quod alter prior inciderat. 



Perlustrantibus porro reliquas chirurgiae operativae partes nullam fere 

 esse apparet , quin nostra aetate complura , pulcherrima utilissimaque cepe- 

 rit incrementa. Quae singula possunt esse documento hoc praecipue chi- 

 rurgis curae esse et cordi, ut, quantum maxime fieri possit, vehementiori- 

 bus sanguineisque sanandi parcant rationibus atque sumino opere conser- 

 vare nitantur quod amputando abiicere et delere religioni ducunt, nisi 

 servato laborantis salus in discrimen possit adduci. In primis censenda est 

 lithotripsia , in qua culmen fastigiumque conspicitur, ad quod Francica 

 saeculi nostri chirurgia adscendit. Faucis recens inventa cognita et exer- 

 cita mox commune bonum est facta , adeo ut nemini eorum , qui in exer- 

 cenda arte manu curandi vitae stationem ponunt, liceat esse hospiti in eo, 

 quod lithotripsiae encheiresin nominaverim. Fert tarnen ipsius rei natura, 

 ut baud ita roagnus sit chirurgorum numerus, qui huius faciendae opera- 

 tionis in se suscipiant provinciam. 



Quod dixi chirurgiam hisce temporibus earn sibi scripsisse legem , ut 

 conservetur quod sine laborantis detrimento conservari queat, earn ita 

 praecipue videbitis esse observatam, ut anxie evitentur operationes, quibus 

 corporis partes delentur, imprimis amputationes. Dira est ac tristis, ad quam 

 chirurgus defertur, necessitas, ut totius servandi organismi gratia aliquam 

 eius partem exstinguere cogatur; invitus gravi ingratoque officio fungitur 

 quod vel faustissimo eventu peractum miseratio insequitur, inops quum 

 conspicit laborantis et mutilum corpus. Quid mirum igitur, quod, 

 priusquam fatalem et irrevocabilem de vitiosa corporis parte sententiam 

 pronuntiat, sollicite circumspicit nee ullum praetermittit quantuluincun- 

 que vestigium , quo servata ilia parte in salutis viam possit perveniri. 

 Quod fit interdum resecta parte aliqua fundamenti osteini eius membri, 

 quod morbo est affectum. Occupant huiusmodi operationes in chirurgia 



6* 



